Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 847/11/2201	Dunajská Streda, 22.3.2013
EEČ : 2-16-44-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodenými:
1.	XXXXX
2.	XXXXX
3.	XXXXX
4.	XXXXX
5.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 630,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Obv.odd. PZ Veľký Meder pod spisovou značkou ORP-1165/VM-DS-11.
v období od mesiaca január roku 2007 do marca roku 2011 v obci Čiližská Radvaň č. 342, okres Dunajská Streda, si prisvojil jemu zverené peniaze, ktoré boli určené na uhradenie faktúr za plyn v obytnom dome XXXXX, okres Dunajská Streda, ktorú vykonával na základe ústnej dohody medzi obyvateľmi uvedeného obytného domu, avšak časť takto obdržaných finančných prostriedkov použil na vlastnú potrebu, čím obyvateľom obytného domu spôsobil škodu vo výške 2.861,38 eur, podľa znaleckého posudku,

Odôvodnenie: 
Uznesením povereného príslušníka Obvodného oddelenia PZ Veľký Meder pod sp. zn. ORP-1165/VM-DS-2011 zo dňa 29.09.2011 bolo podľa § 199 ods. 1 Trestného poriadku začaté trestné stíhanie pre prečin sprenevery podľa § 213 ods. 1 Trestného zákona. Dňa 15.05.2012 na základe záverov znaleckého posudku o výške škody bola vec odstúpená z dôvodu vecnej príslušnosti vyšetrovateľovi odboru kriminálnej polície okresného riaditeľstva PZ v Dunajskej Strede. Uznesením pod sp. zn. ORP-336/OEK-DS-2012 zo dňa 03.09.2012 bolo podľa § 206 ods. 1 Trestného poriadku vznesené obvinenie XXXXX za prečin sprenevery podľa § 213 ods. 1, ods. 2 písm. a) Trestného zákona na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku, t. j. 5 rokov.

Obvinený XXXXX pred probačným a mediačným úradníkom Okresného súdu Dunajská Streda slobodne, vážne a určito vyhlásil, že spáchal skutok, za ktorý je stíhaný.

Poškodení XXXXX, XXXXX, XXXXX, XXXXX a XXXXX dňa 08.02.2013 vyhlásili, že súhlasia s mediáciou. Poškodení následne dňa 12.02.2013 na Okresnom súde Dunajská Streda v prítomnosti probačného a mediačného úradníka XXXXX písomne vyhlásili, že obvinený XXXXX im v hotovosti pred začatím mediácie v dvoch splátkach nahradil škodu, ktorú svojim konaním spôsobil, a to vo výške, ktorú si ako poškodení uplatnili v trestnom konaní, t. j. 2.630,- eur, čím sú ich nároky na náhradu škody v tejto veci plne uspokojené.

Obvinený dňa 18.02.2013 zložil na účet Krajskej prokuratúry v Trnave celkovú sumu vo výške 150,- eur, z ktorých 50 %, t. j. 75,- eur, je určených na všeobecne prospešné účely, a to subjektu XXXXX,  a  50 %, t. j. 75,- eur, je určených štátu na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu,

a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

Podľa § 224 ods. 1 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

Podľa § 224 ods. 2 Trestného poriadku z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, boli splnené všetky zákonné podmienky na postup podľa  § 220 a nasl. Trestného poriadku, a že takýto spôsob rozhodnutia je dostačujúci. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Vzhľadom na to, že týmto rozhodnutím som schválila zmier medzi obvineným a poškodenými, súčasne bolo potrebné v súlade s § 215 ods. 1 písm. g) Trestného poriadku rozhodnúť aj o zastavení trestného stíhania vedeného proti obvinenému XXXXX. 

Vzhľadom na všetky vyššie uvedené skutočnosti som preto rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Barbora Hubertová
prokurátorka